Bernhard

**Bernhard** on saksalaisperäinen miehen etunimi, joka johtuu germaanisten kielten *karhua* ja *rohkeaa* tarkoittavista sanoista.  

Nimen ovat tehneet suosituksi tämän nimiset pyhimykset, erityisesti kirkonopettajaksi julistettu ranskalainen munkki Bernhard Clairvauxlainen (1090–1153). Tunnettu on myös Bernhard Menthonilainen (923–1008), joka perusti hänen mukaansa nimettyyn Alppien Isoon Sankt Bernhardin solaan luostarin ja sen yhteyteen majoituspaikan Roomaan matkustavia pyhiin­vaeltajia varten. Tämän luostarin mukaan ovat saaneet nimensä myös bernhardinkoirat.

Suomessa nimi Bernhard on huhtikuuhun 2025 mennessä annettu 4&nbsp;859 miehelle sekä alle kymmenelle naiselle. Nimeä ei ole suomen­kielisessä kalenterissa, mutta ruotsin­kielisen kalenterin mukaan Bernhardin nimipäivä on 19. huhtikuuta.

## Tunnettuja Bernhardeja

* Bernhard Aarnio (1876–1951), suomalainen agrogeologi
* Bernhard Bang (1848–1932), tanskalainen eläinlääkäri
* Bernhard ”Bernd” Becher (1931–2007), saksalainen valokuvaaja ja käsitetaiteilija
* Bernhard von Beskow (1796–1868), ruotsalainen runoilija
* Bernhard Borge, oik. *André Bjerke* (1918–1985), norjalainen kirjailija
* Bernhard Brink (s. 1952), saksalainen laulaja, televisio- ja radiojuontaja
* Bernhard Britting (s. 1940), saksalainen soutaja ja olympiavoittaja
* Bernhard Brænne (1854–1927), norjalainen insinööri, tehtaanomistaja, poliitikko ja ministeri
* Bernhard von Bülow (1849–1929), Saksan valtakunnankansleri 1900–1909
* Bernhard Ernst von Bülow (1815–1879), tanskalais-saksalainen diplomaatti
* Bernhard Clairvauxlainen (1090–1153), ranskalainen munkki, kirkonopettaja ja pyhimys
* Bernhard Henrik Crusell (1775–1838), suomalainen säveltäjä ja klarinetisti
* Bernhard Cullmann (s. 1949), saksalainen jalkapalloilija
* Bernhard Dernburg (1865–1937), saksalainen pankkiiri ja liberaalipoliitikko
* Bernhard Eisel (s. 1981), itävaltalainen maantiepyöräilijä
* Bernhard Erdmannsdörffer (1833–1901), saksalainen historioitsija
* Bernhard Ericsson (1864–1927), suomalainen metsänhoitaja
* Bernhard Estlander (1863–1931), suomalainen historioitsija
* Bernhard Flaschberger (s. 1996), itävaltalainen yhdistetyn hiihtäjä
* Bernhard Folkestad (1879–1933), norjalainen taidemaalari
* Bernhard Frankenhaeuser (1915–1994), suomalais-ruotsalainen lääkäri ja neurofysiologi
* Bernhard Freedericksz (1797–1874), venäläinen jalkaväenkenraali
* Bernhard Gagneur (1874–1966), suomalainen insinööri ja vesiasiantuntija
* Bernhard Germeshausen (1951–2022), saksalainen rattikelkkailija
* Bernhard Fredrik Godenhjelm (1840–1912), suomalainen yliopiston lehtori, koulunjohtaja ja kirjallisuuden tutkija
* Bernhard Gruber (s. 1982), itävaltalainen yhdistetyn hiihtäjä
* Bernhard Grzimek (1909–1987), saksalainen eläinlääkäri, eläintieteilijä, luonnonsuojelija ja Frankfurtin eläintarhan johtaja 
* Bernhard von Gudden (1824–1886), saksalainen neurologi ja psykiatri
* Bernhard Hahl (1873–1925), suomalainen insinööri ja Vaasan puuvillatehtaan toimitusjohtaja
* Bernhard Harms (1876–1939), saksalainen taloustieteilijä
* Bernhard Heikkilä (1882–1931), suomalainen kokoomuslainen poliitikko
* Bernhard Heimolainen, *Perttu Heimolainen* (1896–1989), suomalainen eversti
* Bernhard Heinänen, *Pekka Heinänen* (1904–1992), suomalainen kemisti
* Bernhard Heisig (1925–2011), saksalainen taidemaalari
* Bernhard Hellström (1905–1953), suomalainen taidegraafikko
* Bernhard Willem Holtrop, *Willem* (s. 1941), alankomaalainen pilapiirtäjä
* Bernhard Indrenius (1812–1884), suomalainen kenraali, senaattori ja vapaaherra
* Bernhard Anton Harald Indrenius (1865–1920), suomalainen juristi ja vapaaherra, Tullihallituksen pääjohtaja 1902–1903
* Bernhard Severin Ingemann (1789–1862), tanskalainen kirjailija ja runoilija
* Bernhard Jülg (1825–1886), saksalainen kielen- ja kansanrunoudentutkija
* Bernhard Karlgren (1889–1978), ruotsalainen sinologi
* Bernhard Wilhelm Klén, *Ville Luho* (1911–1982), suomalainen arkeologi
* Bernhard Klodt (1926–1996), saksalainen jalkapalloilija
* Bernhard Kohl (s. 1982), itävaltalainen maantiepyöräilijä
* Bernhard Krol (1920–2013), saksalainen säveltäjä
* Bernhard von Köhne (1817–1886), saksalais-venäläinen heraldikko ja numismaatikko
* Bernhard Landauer (s. 1970), itävaltalainen oopperalaulaja
* Bernhard Landtman (1916–1979), suomalainen lastenlääkäri ja professori
* Bernhard Franz Kühnel Langer (s. 1927), perulainen katolinen piispa
* Bernhard Lewkovitch (1927–2024), tanskalainen urkuri, kuoronjohtaja ja säveltäjä
* Bernhard Lichtenberg (1875–1943), saksalainen katolinen pappi, natsien vastustaja
* Bernhard zur Lippe-Biesterfeld, *prinssi Bernhard* (1911–2004), Alankomaiden kuningatar Julianan puoliso
* Bernhard Elis Malmström (1816–1865), ruotsalainen runoilija, kirjallisuushistorioitsija ja professori
* Bernhard Mende (1937–2004), Saksan ilmavoimien komentaja 1994–1997
* Bernhard Menthonilainen, savoijilainen munkki ja pyhimys
* Bernhard Meyer (1767–1836), saksalainen lääkäri, kasvi- ja lintutieteilijä
* Bernhard Molique (1802–1869), saksalainen viulisti ja säveltäjä
* Bernhard Niederberger (s. 1993), sveitsiläinen alppihiihtäjä
* Bernhard (Boris) Nordmann (1808–1877), suomalainen luotsipäällikkö ja amiraali
* Bernhard Christian Otto (1845–1835), saksalainen lääkäri ja lintutieteilijä
* Bernhard Kristian Daniel Procopaeus (1830–1914), suomalainen Venäjän armeijan kenraalimajuri
* Bernhard Raimann (s. 1997), yhdysvaltalainen amerikkalaisen jalkapallon pelaaja
* Bernhard Reinhold (1824–1892), saksalainen taidemaalari
* Bernhard Rieger (1922–2013), saksalainen katolinen piispa
* Bernhard Riemann (1826–1866), saksalainen matemaatikko
* Bernhard Romberg (1767–1841), saksalainen sellisti ja säveltäjä
* Bernhard Russi (s. 1948), sveitsiläinen alppihiihtäjä
* Bernhard Rust (1883–1945), saksalainen poliitikko ja Saksan opetusministeri 1934–1945
* Bernhard Rövenstrunck (1920–2010), saksalainen säveltäjä, kapellimestari, oboisti ja urkuri
* Bernhard Kristfrid Sarlin (1828–1906), suomalainen pappi ja pyhäkoulutoiminnan kehittäjä
* Bernhard Christian Schleep (1768–1838), saksalainen luonnontutkija ja eläintieteilijä
* Bernhard Schlink (s. 1944), saksalainen kirjailija
* Bernhard Schmidt (1879–1935), virolainen optiikan tutkija, Schmidt-kameran keksijä
* Bernhard Seifert (s. 1993), saksalainen keihäänheittäjä
* Bernhard Sekles (1872–1934), saksalainen säveltäjä ja kapellimestari
* Bernhard Siebken (1910–1949), saksalainen SS-everstiluutnantti
* Bernhard Starkbaum (s. 1986), itävaltalainen jääkiekkomaalivahti
* Bernhard Steckmest (1846–1926), norjalainen arkkitehti
* Bernhard Trautmann (1923–2013), saksalainen jalkapallomaalivahti
* Bernhard Tritscher (s. 1988), itävaltalainen maastohiihtäjä
* Bernhard Varenius (1622–1650), saksalainen maantieteilijä
* Bernhard Weimar (1604–1639), saksalainen kenraali 30-vuotisessa sodassa
* Bernhard Wicki (1919–2000), itävaltalainen elokuvaohjaaja
* Bernhard Otto Widnäs (1869–1950), suomalainen kenraaliluutnantti ja kuvernööri
* Bernhard Wuolle (1876–1962), suomalainen professori, VR:n pääjohtaja ja ministeri
* Bernhard Zimniok (s. 1970), saksalainen poliitikko ja europarlamentaarikko
* Bernhard Zondek (1891–1966), saksalaissyntyinen gynekologi ja endokrinologi, raskaustestin kehittäjä

## Lähteet

## Aiheesta muualla